Súradnice: 48°10′03″S 17°08′17″V﻿ / ﻿48,167403°S 17,13816°V﻿ / 48.167403; 17.13816

**Bratislava – mestská časť Nové Mesto** (iné názvy: **Bratislava-Nové Mesto, Mestská časť Nové Mesto, Nové Mesto**; nem. Neustadt) je mestská časť Bratislavy v okrese Bratislava III – s katastrálnymi územiami **Nové Mesto** a Vinohrady. Katastrálne územie Nové Mesto tvorí zhruba východnú polovicu mestskej časti. 

Mestská časť Bratislava-Nové Mesto zaberá severovýchodnú časť hlavného mesta Slovenskej republiky Bratislava.

Jej územie tvorí na severe a severozápade horský masív Malých Karpát a na severovýchode a juhu nížinné územie Podunajskej roviny, ležiace medzi úpätím pohoria a bývalým ramenom Dunaja.

Má rozlohu 37,5 km² (37 481 484 m²). Leží na 48,167402 ° severnej zemepisnej šírky a 17,138157 ° východnej zemepisnej dĺžky.

V roku 2021 mala mestská časť 44 638 obyvateľov, v roku 1991 40 125 obyvateľov, v katastrálnom území Nové Mesto bývalo 31 712 obyvateľov.

Členenie mestskej časti
-----------------------

Časti Nového Mesta
### Katastrálne územia

Územie mestskej časti Bratislava-Nové Mesto (MČ BNM) sa skladá z dvoch katastrálnych území:

* Nové Mesto – s výmerou 984,6 ha
* Vinohrady – s výmerou 2 763,6 ha.

Katastrálne územie sa člení na menšie územné celky v nasledovnom poradí: mestská štvrť, urbanistický obvod a mestský blok.

### Mestské štvrte

Mestské štvrte v MČ BNM sú:

* v k. ú. Nové Mesto:

Nové Mesto-západ, Pasienky, Zátišie, Račianska ulica-sever, Istrochem, Jurajov dvor, Stará Vajnorská cesta

* v k. ú. Vinohrady:

Koliba, Kramáre, Nad Bielym Krížom, Lesopark.

### Časti

Mestská časť Nové Mesto má tieto neoficiálne časti: Ahoj, Jurajov dvor, Koliba, Kramáre, Mierová kolónia, Pasienky/Kuchajda.

Miestna samospráva
------------------

### Vznik a pôsobnosť mestskej časti

Katastrálne územie Nové Mesto a miestne časti
Mestská časť Bratislava-Nové Mesto vznikla v dôsledku spoločenských zmien po roku 1989 podľa Zákona SNR č. 377/1990 z 13. septembra 1990 o hlavnom meste Slovenskej republiky Bratislava. Zákon ustanovil v Bratislave okrem samosprávnych a výkonných orgánov mesta (primátor, mestské zastupiteľstvo, magistrát a i.) 17 mestských častí, ktorým boli zákonom a následne podrobnejšie aj Štatútom hl. m. SR Bratislava vymedzené kompetencie a územie.

Mestská časť Bratislava-Nové Mesto vznikla rozdelením územia bývalého III. obvodu, ktoré bolo v územnej pôsobnosti vtedajšieho Okresného národného výboru Bratislava III a Miestnych národných výborov v Rači a Vajnoroch, na tri samosprávne celky – Nové Mesto, Rača a Vajnory. Územie mestskej časti Bratislava-Nové Mesto vzniklo z dvoch katastrálnych území Nové Mesto a Vinohrady. Presné vymedzenie územia schválilo mestské zastupiteľstvo úpravou jednotlivých mestských obvodov 11. júla 1991.

Samospráva Mestskej časti Bratislava-Nové Mesto bola ustanovená po voľbách do orgánov samosprávy 23. – 24. novembra 1990. Prvým starostom mestskej časti sa stal RNDr. Miloš Lampert (koalícia VPN-KDH). Nový poslanecký zbor mestskej časti, ktorý mal 44 poslancov, zriadil svojím uznesením z 20. decembra 1990 Miestny úrad Bratislava-Nové Mesto. Za jeho prvého prednostu vymenovalo miestne zastupiteľstvo na návrh starostu Štefana Cifru.

Miestne zastupiteľstvo ustanovilo a zvolilo podľa zákona a štatútu mesta aj poradné orgány – miestnu radu a komisie, miestneho kontrolóra a zástupcu starostu (z radov poslancov).

Kompetencie miestneho samosprávneho orgánu MČ BNM, ktoré vymedzuje štatút mesta, podrobne vymedzil Organizačný poriadok samosprávy mestskej časti Bratislava-Nové Mesto, schválený jej miestnym zastupiteľstvom 29. októbra 1991 a s novou úpravou 29. júna 1993.

Podľa uznesenia poslaneckého zboru z 22. 6. 2010 má vo volebnom období 2010 – 2014 Miestne zastupiteľstvo Bratislava-Nové Mesto 25 poslancov, ktorí boli zvolení v 4 volebných obvodoch a 42 volebných okrskoch.

Podľa sčítania ľudu (1991) v období vzniku mestskej časti Bratislava-Nové Mesto na jej území trvalo žilo 40 125 obyvateľov, z toho na katastrálnom území Nové Mesto 31 712 a na katastrálnom území Vinohrady 8 413 obyvateľov.

### Starostovia mestskej časti

* 1990 – 1994: RNDr. Miloš Lampert (VPN, KDH)
* 1994 – 2010: Ing. Richard Frimmel (NEKA)
* 2010 – 2022: Mgr. Rudolf Kusý (NEKA)
* od 2022: Mgr. Matúš Čupka (Team Bratislava, Progresívne Slovensko, SaS; zvolený)

Dejiny
------

*Bližšie informácie v hlavnom článku: Kvetná dolina*
Katastrálne územie Nové Mesto
### Národnostné zloženie

**1991:**

* Slováci – 37 125 (92,08 %)
* Maďari – 1 234 (3,06 %)
* Česi – 1 105 (2,74 %)
* Ostatné/nezistená – 853 (2,12 %)
* Spolu – 40 317 (100 %)

**2001:**

* Slováci – 34 490 (92,17 %)
* Maďari – 1 029 (2,75 %)
* Česi – 820 (2,19 %)
* Ostatné – 615 (1,64 %)
* Nezistená – 464 (1,24 %)
* Spolu – 37 418 (100 %)

**2011:**

* Slováci – 32 985 (90,83 %)
* Maďari – 1 073 (2,95 %)
* Česi – 563 (1,55 %)
* Ostatné – 861 (2,37 %)
* Nezistená – 832 (2,29 %)
* Spolu – 36 314 (100 %)

**2021:**

* Slováci – 36 971 (83,16 %)
* Maďari – 769 (1,73 %)
* Česi – 449 (1,01 %)
* Vietnamci – 276 (0,62 %)
* Ostatné – 1334 (3 %)
* Nezistená – 4659 (10,48 %)
* Spolu – 44 458 (100 %)

Zaujímavosti
------------

Polus City Center
Bývalá stanica konskej železnice
Na križovatke Krížna – Karadžičova sa nachádza staničná budova prvej konskej železnice v Uhorsku, ktorej prvý úsek do Svätého Jura bol otvorený v roku 1840. Budova je aj v erbe Mestskej časti Bratislava-Nové Mesto.

V rokoch 1999 – 2001 na Vajnorskej ulici pri jazere Kuchajda postavili prvé moderné nákupné centrum na Slovensku – Polus City Center.

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Nariadenie vlády č. 258/1996 Z. z. Slovenskej republiky, ktorým sa vydáva Zoznam obcí a vojenských obvodov tvoriacich jednotlivé okresy* [online]. Ministerstvo spravodlivosti SR, 1996-08-13, [cit. 2015-10-27]. Dostupné online.
5. 1 2 3 4  DOŠEK, O.: Hranica a vývoj MČ BNM. Vývoj predmestského osídlenie a vznik MČ BNM. Samospráva a riadiace orgány MČ BNM. In: *Monografia MČ Bratislava-Nové Mesto.* Bratislava, 1998, s. 11 – 14.
6. 1 2  Údaje Štatistického úradu SR k 31. 12. 2008.
7. ↑  Poloha Miestneho úradu Bratislava-Nové Mesto. In: *www.google.map.sk.*
8. 1 2  BOROVSKÝ, Š.: Územné celky Mestskej časti Bratislava-Nové Mesto. In: *Monografia MČ Bratislava-Nové Mesto.* Bratislava, 1998, s. 14 – 19.
9. ↑  Uznesenia z 23. zasadnutia Miestneho zastupiteľstva mestskej časti Bratislava-Nové Mesto konaného dňa 22. júna 2010 [online]. In: *Oficiálna stránka mestskej časti Bratislava-Nové Mesto.* [cit. 21. 2. 2011]. Dostupné na internete: .
10. ↑  Starosta [online]. In: *Oficiálna stránka mestskej časti Bratislava-Nové Mesto.* [cit. 21. 2. 2011]. Dostupné na internete: .

Zdroje – literatúra
-------------------

DOŠEK, Otto, Ing. – BOROVSKÝ, Štefan, RNDr.: *Monografia Mestskej časti Bratislava-Nové Mesto.* Bratislava: Miestny úrad Bratislava-Nové Mesto, 1998. ISBN 80-967854-4-3.

Externé odkazy
--------------

* Oficiálna stránka Mestskej časti Bratislava-Nové Mesto.
* Neoficiálna stránka Mestskej časti Bratislava-Nové Mesto.

| * z
* d
* u
Mestská časť Nové Mesto |
| --- |
| Nové Mesto | 
* Biely kríž\*
* Dynamitka\*
* Gaštanový hájik\*
* Jurajov dvor
* Ľudová štvrť\*
* Hostinského sídlisko\*
* Mierová kolónia
* Mladá garda\*
* Pasienky
* Pokrok\*
* Pomoriny\*
* Slovany
* Tehelné pole
* Zátišie\*

 |  |
| Vinohrady | 
* Ahoj
* Briežky
* Bratislavský lesný park\*
* Kamzík\*
* Koliba
* Koziarka\*
* Kramáre
* Slanec\*
* Stráže\*
* Vtáčnik
* Železná studnička

 |
| Poznámky: \* neoficiálne štvrte |

| * z
* d
* u
 Mestské časti Bratislavy (17) |
| --- |
| Bratislava I | 
* Staré Mesto

 |  |
| Bratislava II | 
* Podunajské Biskupice
* Ružinov
* Vrakuňa

 |
| Bratislava III | 
* Nové Mesto
* Rača
* Vajnory

 |
| Bratislava IV | 
* Devín
* Devínska Nová Ves
* Dúbravka
* Karlova Ves
* Lamač
* Záhorská Bystrica

 |
| Bratislava V | 
* Čunovo
* Jarovce
* Petržalka
* Rusovce

 |